קרולינה לריירה

קרוליינה לריירה (בספרדית: Carolina Larriera; נולדה ב-13 בפברואר 1973) היא פעילה חברתית ועובדת ארגון האומות המאוחדות בשנים 1995–2005. ידועה כבת זוגו של הדיפלומט סרז'יו ויירה דה מלו.

חייה 
קרולינה נולדה בבאיה בלנקה, ארגנטינה. היא הצטרפה לאו"ם ועבדה כמתנדבת עד 1997, אז סיימה את לימודיה בכלכלה. מאוכזבת מהשוק הפיננסי, היא נותרה בארגון עד שהוקצתה למשימת האומות המאוחדות במזרח טימור, שם שירתה בתהליך הפיוס והעצמאות של אותה מדינה עד 2003. זה היה באותה תקופה כאשר פגשה את סרז'יו ויירה דה מלו הברזילאי, שכיהן כנציב העליון של האומות המאוחדות בטימור, איתה התחילה לחיות.

בשנת 2003 נסעו שניהם לבגדאד וכמה חודשים לאחר מכן התרחש הפיגוע במלון קנאל, ששימש כמפקדת האו"ם במשך עשר שנים והיה יעד לפיגוע התאבדות שיזם אל-קאעידה בעיראק בראשות אבו מוסעב א-זרקאווי. בפיגוע נהרגו 22 בני אדם, ביניהם סרז'יו. בזמן הפיגוע היא עבדה במשרדה באותו בניין וכמה מטרים ממשרדו של סרז'יו, שנהרס לחלוטין ממשאית תופת שהופעלה. תמונות שהוקלטו על ידי רשתות הטלוויזיה מיד לאחר הפיגוע מראות את קרולינה נואשת, זועקת לשמו של סרז'יו בהריסות. סרז'יו עדיין הצליח ליצור קשר עם קרוליינה וצוותי ההצלה באמצעות הטלפון הנייד, אך מת כעבור כמה שעות.

קרולינה התפטרה מהאו"ם בשנת 2005, כשהיא מתחה ביקורת קשה על היעדר חקירות האירוע. היא נבחרה ל"אשת השנה" על ידי המועצה הלאומית לנשים בברזיל, לאחר שעברה לגור בריו דה ז'ניירו. משמשת כנציגה באמריקה הלטינית של ארגון לא ממשלתי שווייצרי והייתה פרופסור ליחסים בינלאומיים באוניברסיטה בריו דה ז'ניירו. קרולינה היא עמיתה במרכז האוזר של אוניברסיטת הרווארד וגם במרכז קאר לזכויות אדם בבית הספר הרווארד קנדי.

את דמותה בסרט סרז'יו משנת 2020, גילמה השחקנית הקובאנית אנה דה ארמס.

קישורים חיצוניים
 Where is Carolina Larriera Now?

הערות שוליים 

פעילים חברתיים ברזילאים
דיפלומטים
פעילות חברתיות ארגנטינאיות
ילידות 1973
ארגנטינאים שנולדו ב-1973